gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6901, del 13-11-2012 (2012/10868)

Informació pública dels projectes d'urbanització dels sectors SP-5 i SP-6 i de l'addenda als projectes d'urbanització respecte de les infraestructures elèctriques.
-------------------------------------------------------------------------------------------------------------------------------------------------------------------

### Dades del document

Número de DOGV
:   6901

Data del DOGV
:   13-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/10444


Data del document
:   06-11-2012

Organisme emissor
:   Ajuntament del Puig de Santa Maria

Tipus de document
:   Anunci

Descriptors 

:   * Puig de Santa Maria, el
    * administració local
    * pla d'urbanisme

Informació pública dels projectes d'urbanització dels sectors SP-5 i SP-6 i de l'addenda als projectes d'urbanització respecte de les infraestructures elèctriques. [2012/10112]  
Mitjançant Resolució de l'Alcaldia número 1299, de data 31 d'octubre de 2012, es va acordar sotmetre a informació pública el següent:   
- Projectes d'urbanització dels sectors SP-5 i SP-6, registre d'entrada de data 25.02.2010.  
- Addenda als projectes d'urbanització respecte de les infraestructures elèctriques, presentat per registre d'entrada de 26.10.2012.  
Que de conformitat amb el que establixen els articles 34 i 46.3 de la Llei Reguladora de l'Activitat Urbanística (LRAU) aplicable per raons temporals, segons la disposició transitòria 3a. del Reglament d'Ordenació i Gestió Territorial i Urbanística (ROGTU), es procedix a efectuar la preceptiva exposició pública del projecte i la remissió de notificacions al domicili fiscal dels qui consten en el cadastre com a titulars dels drets afectats pel projecte d'urbanització.  
Durant el termini d'un mes, comptat des de la publicació d'este anunci, els interessats podran consultar l'expedient a les dependències de l'Ajuntament del Puig de Santa Maria, en horari d'oficina, i presentar les al·legacions que estimen convenients.  
A l'efecte del que establix l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, la publicació d'este anunci tindrà els efectes de notificació d'aquells interessats que siguen desconeguts o dels qui s'ignore el lloc o mitjà de notificació i, especialment, d'aquells respecte dels quals, tot i haver-se intentat la notificació personal, esta haja resultat infructuosa.  
  
Cosa que es posa en coneixement als efectes legals de pertinència.  
  
  
El Puig de Santa Maria, 6 de novembre de 2012.- L'alcalde: José Miguel Tolosa Peiró.
Diari Oficial de la Generalitat Valenciana


Sumari del DOGV 6828, del 27-07-2012 (2012/7490)

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundación Aro de la Comunitat Valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6828

Data del DOGV
:   27-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7490


Organisme emissor
:   Conselleria de Justícia i Benestar Social

Tipus de document
:   Anunci

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundación Aro de la Comunitat Valenciana. [2012/7490]  
La Secretaria Autonòmica de Justícia ha apreciat raons d'interés públic en el coneixement general de l'obertura del període d'informació prèvia respecte de la Fundación que s'hi indica i, en conseqüència, es publica l'anunci de l'obertura del període esmentat en el Diari Oficial de la Comunitat Valenciana i l'exposició en el tauler d'edictes de l'ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cosa que es fa pública per a general coneixement i perquè els possibles interessats puguen formular totes aquelles al·legacions o reclamacions que consideren oportunes, davant la Secretaria Autonòmica de Justícia de la Conselleria de Justícia i Benestar Social, Servici d'Entitats Jurídiques, plaça de Sant Nicolau, número 2, de València, i s'establix un termini de 10 dies a l'efecte, a comptar des de l'endemà de la publicació d'este anunci en el Diari Oficial de la Comunitat Valenciana.  
  
  
Fundación Aro de la Comunitat Valenciana.  
Últim domicili conegut: carrer Roll del Colmer, número 7, 46721 Rafelbunyol.  
Extracte del contingut: informació prèvia en relació amb l'inici del procediment de regularització registral o d'extinció de la fundació.  
  
  
Cosa que es comunica perquè se'n prenga coneixement i als efectes oportuns.  
  
València, 30 de maig de 2012.- El secretari autonòmic de Justícia: Antonio Gastaldi Mateo.
Diari Oficial de la Generalitat Valenciana


Sumari del DOGV 6771, del 10-05-2012 (2012/4382)

Nomenament de tècnica especialista en Educació Infantil com a personal laboral fixa.
------------------------------------------------------------------------------------

### Dades del document

Número de DOGV
:   6771

Data del DOGV
:   10-05-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/4382


Data del document
:   02-05-2012

Organisme emissor
:   Ajuntament de Manuel

Tipus de document
:   Anunci

Descriptors 

:   * Manuel
    * funcionari

Nomenament de tècnica especialista en Educació Infantil com a personal laboral fixa. [2012/4382]  
Mitjançant Resolució de l'Alcaldia de data 30 d'abril de 2012, després del desenvolupament i superació de les proves selectives i de la fase de concurs, ha sigut nomenada com a personal laboral fixa, denominació tècnica especialista en Educació Infantil, equiparada al grup C1 de l'escala d'administració especial, subescala tècnica, d'este Ajuntament, Carmen Higinia Moscardó Tejero, amb NIF 02871090N i data d'efectes de 4 de maig de 2012.  
Cosa que es fa pública en compliment del que disposa l'article 65 de la Llei 10/2010, de 9 de juliol, d'Ordenació i Gestió de la Funció Pública Valenciana.  
  
Manuel, 2 de maig de 2012.- L'alcalde: José Cambra Bueno.
Diari Oficial de la Generalitat Valenciana


Sumari del DOGV 6825, del 24-07-2012 (2012/6784)

Notificació de la sentència dictada en el procediment ordinari número 265/2010.
-------------------------------------------------------------------------------

### Dades del document

Número de DOGV
:   6825

Data del DOGV
:   24-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6784


Organisme emissor
:   Jutjat de Primera Instància Número 16 de València

Tipus de document
:   Edicte

Notificació de la sentència dictada en el procediment ordinari número 265/2010. [2012/6784]  
Procediment ordinari 000265/2010   
Demandant: Caixa d'Estalvis de València, Castelló i Alacant (Bancaixa).   
Procuradora: Inmaculada Albors Méndez.  
Demandat: Octavio Fernando Saavedra Ergueta.  
Procurador/a: -  
Amparo Justo Bruixola, secretària del Jutjat de Primera Instància número 16 dels de València, mitjançant este edicte, faig saber:  
Que en este Jutjat se seguixen les actuacions de la referència indicada al marge en què, amb esta data, s'ha dictat sentència la part dispositiva de la qual diu:  
«Que estime la demanda formulada per la procuradora dels tribunals senyora Albors Méndez, en nom i representació de l'entitat Bancaixa, contra Octavio Fernando Saavedra Ergueta, declare que és procedent, i en conseqüència condemne la part demandada que, quan siga ferma la present resolució, pague a la part actora, o qui legítimament la represente, la quantitat de tres mil quatre-cents seixanta-sis euros i noranta cèntims (3.476,90 €), amb més els interessos pactats procedents.   
  
Tot i això, he de condemnar la part demandada al pagament de les costes processals.   
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).   
El recurs s'interposarà per mitjà d'escrit presentat en este Jutjat en el termini de 20 dies comptats des de l'endemà a la notificació d'esta resolució. En este escrit l'apel·lant haurà d'exposar les al·legacions en què es basa la impugnació, a més de citar la resolució apel·lada i els pronunciaments que s'impugnen (art. 458.2 LEC).   
  
Així mateix, llevat de les excepcions previstes, l'impugnant a l'interposar el recurs haurà d'acreditar que ha constituït en el compte de depòsits i consignacions d'este Jutjat (la numeració del qual li serà facilitada en el número de telèfon 162 675 428) el depòsit de 50 euros previst en la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, amb la prevenció que, si no ho fa, no s'admetrà a tràmit l'esmentat recurs (apartat 7).  
Esta és la meua sentència, que pronuncie, mane i firme».   
I perquè valga de notificació de forma deguda, conforme disposa l'article 497.2 de la Llei d'Enjudiciament Civil, a Octavio Fernando Saavedra Ergueta el parador del qual s'ignora, expedisc este edicte que firme i segelle.  
  
València, 28 de juny de 2012.- La secretària judicial: Amparo Justo Bruixola.
Diari Oficial de la Generalitat Valenciana


Sumari del DOGV 6799, del 19-06-2012 (2012/5810)

Informació pública de l'estudi d'integració paisatgística i del pla de participació pública que l'integra per a la construcció d'una vivenda unifamiliar aïllada en parcel·la 509 del polígon 3.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5810


Data del document
:   01-06-2012

Organisme emissor
:   Ajuntament d'Alcublas

Tipus de document
:   Anunci

Descriptors 

:   * Alcublas
    * administració local
    * pla d'urbanisme

Informació pública de l'estudi d'integració paisatgística i del pla de participació pública que l'integra per a la construcció d'una vivenda unifamiliar aïllada en parcel·la 509 del polígon 3. [2012/5810]  
L'alcalde, per resolució de data 1 de juny de 2012, va acordar sotmetre a informació pública pel termini de 15 dies, a comptar de l'endemà de la publicació del pertinent edicte en el Diari Oficial de la Comunitat Valenciana, la documentació relativa a l'estudi d'integració paisatgística i al pla de participació pública que l'integra per a la construcció d'una vivenda unifamiliar aïllada en parcel·la 509 del polígon 3 d'este terme municipal, sol·licitada per Emilio Garofalo Gustao i Marisol Silvina Gaspar.  
L'obertura del període d'informació pública i el desenvolupament del pla de participació pública de l'estudi d'integració paisatgística per a la construcció d'una vivenda unifamiliar aïllada en parcel·la 509 del polígon 3 d'este terme municipal, sol·licitada per Emilio Garofalo Gustao i Marisol Silvina Gaspar, serà anunciat per mitjà d'un edicte publicat en el DOCV, al tauler d'anuncis de l'Ajuntament, en la pàgina web de l'Ajuntament i per mitjà de comunicació als grups d'interés.  
  
Simultàniament, s'acorda remetre el model d'enquesta a presentar pels grups d'interés, grups locals i interessats que intervinguen en el pla de participació pública que hi ha en l'expedient.  
Durant el termini de desenvolupament del pla de participació pública, l'expedient estarà a disposició de qui ho desitge en la pàgina web municipal i en l'oficina tècnica en horari d'oficina.  
Cosa que es publica als efectes previstos en l'article 17.2.b del Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana.  
  
Alcublas, 1 de juny de 2012.- L'alcalde: Manuel Civera Salvador.
Diari Oficial de la Generalitat Valenciana


Sumari del DOGV 6739, del 22-03-2012 (2012/2389)

Notificació de la interlocutòria d'aclariment de la sentència dictada en el judici ordinari número 826/2011.
------------------------------------------------------------------------------------------------------------

### Dades del document

Número de DOGV
:   6739

Data del DOGV
:   22-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2389


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la interlocutòria d'aclariment de la sentència dictada en el judici ordinari número 826/2011. [2012/2389]  
Miriam Muñoz Peiró, secretària judicial del Jutjat de Primera Instància número 21 de València, mitjançant aquest edicte, faig saber:   
Que en aquest Jutjat se segueix procediment ordinari amb el número 826/2011, a instàncies de Fomento de Construcciones y Contratas, SA, i Nitram Pool, SL, Unió Temporal d'Empreses, representats pel procurador Jesús Quereda Palop, i assistits per lletrat, contra Patricia Antonieta Moure de Montenegro, sobre reclamació d'una quantitat, en què la magistrada jutgessa Matilde Sabater Alamar ha disposat, en el dia de hui, notificar la interlocutòria d'aclariment de data 10 de febrer de 2012, dictada en aquestes actuacions a la demandada que es troba en parador ignorat, Patricia Antonieta Moure de Montenegro, la part dispositiva de la qual, literalment, diu així:  
«Ordinari 826/2011  
Interlocutòria d'aclariment de sentència  
Part dispositiva  
Aclarir la sentència número 24, dictada el 30 de gener de 2012, de manera que el primer paràgraf, apartat C), de la part dispositiva ha de quedar redactat de la forma següent: "les costes les pagarà la part demandada".  
Notifiqueu aquesta resolució a les parts, i feu-los saber que aquesta interlocutòria forma part de la resolució aclarida contra la qual es poden interposar els recursos que s'hi indiquen, computats des de la data de notificació d'aquesta resolució.  
Així ho dispose, mane i firme. Matilde Sabater Alamar, magistrada jutgessa del Jutjat de Primera Instància número 21 de València. En done fe».  
I perquè valga d'edicte de notificació de la sentència a la demandada, en parador ignorat, estenc aquest edicte, que es fixarà al tauler d'anuncis d'aquest Jutjat i es publicarà en el butlletí oficial de la comunitat autònoma.  
  
València, 10 de febrer de 2012.- La secretària judicial: Miriam Muñoz Peiró.
Diari Oficial de la Generalitat Valenciana


Sumari del DOGV 6929, del 24-12-2012 (2012/11769)

RESOLUCIÓ de 12 de desembre de 2012, del conseller de Sanitat, per la qual nomena Rosa Jiménez López personal eventual.
-----------------------------------------------------------------------------------------------------------------------

### Dades del document

Número de DOGV
:   6929

Data del DOGV
:   24-12-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/11936


Data del document
:   12-12-2012

Organisme emissor
:   Conselleria de Sanitat

Tipus de document
:   Resolució

RESOLUCIÓ de 12 de desembre de 2012, del conseller de Sanitat, per la qual nomena Rosa Jiménez López personal eventual.  
 [2012/11827]  
D'acord amb l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Publica Valenciana (DOCV 6310, 14.07.2010), i l'article 3 del Decret 349/1995, de 28 de novembre, del Consell, sobre regulació del personal eventual al servici de l'Administració del Consell (DOGV 2639, 04.12.1995), resolc:   
  
  
Nomenar Rosa Jiménez López com a coordinadora de la Secretaria del Conseller, amb unes retribucions corresponents a coordinadora de la Secretaria del Conseller, amb efectes des del 8 de desembre de 2012.  
  
València, 12 desembre de 2012.- El conseller de Sanitat: Manuel Llombart Fuertes.
Diari Oficial de la Generalitat Valenciana


Sumari del DOGV 6686, del 05-01-2012 (2011/13423)

Oferta d'ocupació pública 2008.
-------------------------------

### Dades del document

Número de DOGV
:   6686

Data del DOGV
:   05-01-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/13440


Data del document
:   28-12-2011

Organisme emissor
:   Ajuntament de la Vall d'Uixó

Tipus de document
:   Resolució

Descriptors 

:   * Vall d'Uixó, la
    * concurs administratiu

Oferta d'ocupació pública 2008.  
 [2011/13827]  
Resolució de 28 de desembre de 2011, de l'Ajuntament de la Vall d'Uixó (Castelló), referent a la convocatòria per a proveir diverses places:  
En el Butlletí Oficial de la Província de Castelló número 151, de 10 de desembre de 2011, s'han publicat íntegrament les bases que han de regir la convocatòria per a proveir:  
  
- 1 plaça de notificador, pertanyent a l'escala d'administració general, subescala subalterna, mitjançant el sistema d'oposició, en torn lliure.  
  
- 1 plaça d'operari de cementiri, pertanyent a l'escala d'administració especial, subescala serveis especials, mitjançant el sistema d'oposició, en torn lliure.  
  
- 2 places de treballador d'ajuda a domicili del SAD, pertanyent a l'escala d'administració general, subescala subalterna, mitjançant el sistema d'oposició, en torn lliure.  
  
- 4 places d'operari d'instal·lacions esportives, pertanyent a l'escala d'administració especial, subescala serveis especials, mitjançant el sistema d'oposició, en torn lliure.  
  
La presentació de sol·licituds serà en 20 dies naturals, a partir de la publicació d'aquest anunci en el Butlletí Oficial de l'Estat.  
Els successius anuncis referents a aquesta convocatòria, quan pertoquen de conformitat amb les bases, es faran públics en el Butlletí Oficial de la Província de Castelló i en el tauler d'anuncis.  
  
La Vall d'Uixó, 28 de desembre de 2011.- L'alcalde president accidental: José Villalba Peirats.
Diari Oficial de la Generalitat Valenciana


Sumari del DOGV 6833, del 03-08-2012 (2012/6929)

Notificació de la sentència dictada en el procediment ordinari número 1104/2010.
--------------------------------------------------------------------------------

### Dades del document

Número de DOGV
:   6833

Data del DOGV
:   03-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6929


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1104/2010. [2012/6929]  
Procediment ordinari - 001104/2010-9  
De: Seguros Catalana Occidente, Sociedad Anónima de Seguros y Reaseguros.  
Procuradora: Mª Francisca Marquet Balmes.  
Contra: Patricio Labra Hernández.  
Procurador/a: -  
En este procediment ordinari, seguit a instàncies de Seguros Catalana Occidente, Sociedad Anónima de Seguros y Reaseguros, davant de Patricio Labra Hernández s'ha dictat la sentència, que literalment diu el següent:  
«Sentència número 100/2012  
Castelló de la Plana, 18 de maig de 2012  
Vistos per mi, Mª Teresa Vicedo Segura, magistrada del Jutjat de Primera Instància número 3 de Castelló i partit, he vist les actuacions de juí ordinari registrades amb el número 1104/2010, seguides a instàncies de la procuradora María Francisca Marquet Balmes, en nom i representació de Seguros Catalana Occidente, Sociedad Anónima de Seguros y Reaseguros, amb l'assistència lletrada de José Antonio Gallardo Agost, contra Patricio Labra Hernández, en la qual s'exercia acció de reclamació d'una quantitat.  
Dispositiva  
Estimar la demanda interposada per la procuradora María Francisca Marquet Balmes, en nom i representació de Seguros Catalana Occidente, Sociedad Anónima de Seguros y Reaseguros, amb l'assistència lletrada de José Antonio Gallardo Agost, contra Patricio Labra Hernández, condemnant el senyor Labra Hernández a pagar a l'actora la quantitat de 36.370,55 euros.  
Així mateix, condemnar el demandat a satisfer els interessos legals de la precitada quantitat des de la data de la interpel·lació judicial, així com a pagar les costes que s'hagen pogut causar en esta instància».  
  
I atés que el demandat, Patricio Labra Hernández, es troba en parador ignorat, expedisc este edicte a fi que li valga de notificació de forma deguda.  
  
Castelló de la Plana, 18 de maig de 2012.- La secretària judicial: María Tamara Vicente Silva.
Diari Oficial de la Generalitat Valenciana


Sumari del DOGV 6760, del 24-04-2012 (2012/3209)

Notificació de la sentència dictada en el juí verbal número 217/2011.
---------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3209


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el juí verbal número 217/2011. [2012/3209]  
Miriam Muñoz Peiró, secretària judicial del Jutjat de Primera Instància número 21 de València, mitjançant este edicte faig saber:  
Que en este Jutjat se seguix el juí verbal amb el número 217/2011, a instàncies de Caixa d'Estalvis de València, Castelló i Alacant (Bancaixa), representat pel procurador Rafael Francisco Alario Mont i assistit pel lletrat Rafael Guja Llobet, contra Jesús Valencia Roselló, sobre la reclamació de la quantitat de 2.177,26 euros, en què la secretària Miriam Muñoz Peiró ha disposat el dia de hui notificar la sentència dictada en estes actuacions al demandat que està en parador desconegut, Jesús Valencia Roselló, que té la dispositiva, literalment, com seguix:  
  
«Dispositiva  
Estime íntegrament la demanda interposada per l'entitat Caixa d'Estalvis del Mediterrani contra Jesús Valencia Roselló, al qual condemne a pagar 2.177,26 euros i els interessos convencionals que es computaran en la forma establida en el fonament de dret segon d'esta resolució.  
  
Les costes seran pagades per la part demandada.  
Incloeu esta resolució en el llibre de sentències i deixeu-ne una testimoniança en les actuacions, i notifiqueu-la a les parts fent-los saber que no és ferma i que s'hi pot interposar un recurs d'apel·lació que resoldrà l'Audiència Provincial de València, i que caldrà preparar davant d'este Jutjat en el termini de cinc dies seguint els tràmits que establixen els articles 457 i següents de la Llei d'Enjudiciament Civil vigent.  
  
Esta és la meua sentència, que pronuncie, mane i firme».  
Publicació. La sentència anterior ha sigut donada, firmada i publicada per la magistrada jutgessa que la subscriu el dia de la seua data. En done fe».  
I perquè valga d'edicte de notificació de la sentència al demandat, en parador desconegut, estenc este edicte, que es fixarà en el tauler d'anuncis d'este Jutjat i es publicarà en el Diari Oficial de la Comunitat Valenciana.  
  
València, 15 de març de 2012.- La secretària judicial: Miriam Muñoz Peiró.